聯合國大會喺1951年2月1號以44票贊成，7票反對，8票棄權，通過咗第498號決議，認定中華人民共和國介入朝鮮係「侵略行為」，但被北韓指係「美國操縱聯大」，「盜用聯合國的旗幟」。1951年2月2號，中華人民共和國外長周恩來發表咗聲明，指責美國係操縱聯合國，喺冇中共代表嘅參加之下，兼超越咗安全理事會嘅許可權，通過咗美國誣衊中華人民共和國嘅提案，「認定是非法的，誹謗的，無效的」呼籲美軍停止侵略北韓嘅行為，並聲稱要將「抗美援朝戰爭」進行到底。